pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเปิดงาน “เทศกาลท่องเที่ยวเกาะสมุย ครั้งที่ 4 :  Samui  Festival 2019” กระตุ้นเศรษฐกิจการท่องเที่ยว และส่งเสริมการท่องเที่ยวเกาะสมุย
วันศุกร์ที่ 13 กันยายน 2562
นายกรัฐมนตรีเปิดงาน “เทศกาลท่องเที่ยวเกาะสมุย ครั้งที่ 4 :  Samui  Festival 2019” กระตุ้นเศรษฐกิจการท่องเที่ยว และส่งเสริมการท่องเที่ยวเกาะสมุย
นายกรัฐมนตรีเปิดงาน “เทศกาลท่องเที่ยวเกาะสมุย ครั้งที่ 4 :  Samui  Festival 2019” กระตุ้นเศรษฐกิจการท่องเที่ยว และส่งเสริมการท่องเที่ยวเกาะสมุย
วันนี้ (13 ก.ย. 62) เวลา 17.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดงาน “เทศกาลท่องเที่ยวเกาะสมุย ครั้งที่ 4 : Samui Festival 2019” ณ บริเวณลานพรุเฉวง ตําบลบ่อผุด อําเภอเกาะสมุย จังหวัดสุราษฎร์ธานี ซึ่งการจัดงานดังกล่าวจังหวัดสุราษฎร์ธานี ร่วมกับคณะกรรมการจัดงานสมุยเฟสติวัล และหน่วยงานภาครัฐและเอกชนในพื้นที่ ได้แก่ การท่องเที่ยวแห่งประเทศไทย (ททท.), บริษัทไทยเบฟเวอเรจ จํากัด (มหาชน) และหน่วยงานต่าง ๆ ร่วมกันจัดงานขึ้นระหว่างวันที่ 14 -19 กันยายน 2562 โดยมีกิจกรรมน่าสนใจต่าง ๆ มากมาย พร้อมชมขบวนพาเหรด Samui Carnival อาทิ ชุด Fantasy Happy Islander และ ชุด The Color of Music ทั้งนี้ นายกรัฐมนตรี ได้กราบนมัสการและถวายเครื่องไทยธรรมแด่คณะสงฆ์ จํานวน 9 รูป พร้อมมอบโล่เกียรติคุณแก่ผู้สนับสนุนการจัดงาน จํานวน 10 ราย
โอกาสนี้ นายกรัฐมนตรีกล่าวว่า วันนี้มาลงพื้นที่ โดยได้เดินทางไปหลายจังหวัดแต่ละภาค จําได้เสมอว่าทํางานเพื่อประชาชนคนไทยทุกคน วันนี้มีความสุขที่ได้เดินทางมาภาคใต้ ได้เห็นรอยยิ้มของประชาชนซึ่งเป็นเสน่ห์ของคนไทย สิ่งเหล่านี้ทําให้มีชื่อเสียงสู่สายตาชาวโลก ซึ่งการท่องเที่ยวของเกาะสมุยเป็นสถานที่ท่องเที่ยวที่ได้รับการยอมรับว่าเป็นสวรรค์กลางอ่าวไทย มีต้นทุนทางธรรมชาติที่สวยงาม ทั้งทะเล น้ําตก ตลอดจนชุมชนท่องเที่ยว ซึ่งมีอัตลักษณ์และภูมิปัญญาท้องถิ่นเฉพาะตัว ทําให้มีนักท่องเที่ยวทั้งชาวไทยและชาวต่างชาติเดินทางมาในแต่ละปีกว่า 2 ล้านคน ซึ่งรัฐบาลพร้อมสนับสนุนพัฒนาภาคการท่องเที่ยว ทั้งการพัฒนาคุณภาพความหลากหลายของแหล่งท่องเที่ยว การพัฒนามาตรฐานธุรกิจบริการที่เกี่ยวเนื่อง การดูแลความปลอดภัย ตลอดจนการส่งเสริมการกระจายรายได้สู่ชุมชน รวมถึงการจัดระบบการจัดการขยะมูลฝอยให้มีการจัดเก็บอย่างเหมาะสม ถูกสุขลักษณะ ปลอดภัย ลดการใช้ถุงพลาสติก และกระทบต่อประชาชนและสิ่งแวดล้อมให้น้อยที่สุด นอกจากนี้ ยังสนับสนุนการพัฒนาระบบสาธารณูปโภคต่าง ๆ การส่งน้ําประปาผ่านท่อลอดใต้ทะเลสู่เกาะสมุย ซึ่งจะทําให้ประชาชนและทุกภาคส่วนได้ใช้น้ําสะอาด เป็นการแก้ไขปัญหาการขาดแคลนน้ําในช่วงหน้าแล้งอีกด้วย
...........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-9 วิถีชีวิตใหม่ มีอะไรบ้าง ??
วันศุกร์ที่ 12 มิถุนายน 2563
9 วิถีชีวิตใหม่ มีอะไรบ้าง ??
มีอะไรบ้างนะ
9 วิถีชีวิตใหม่
1.พยายามอยู่บ้าน
2.ใส่หน้ากากผ้า พกเจลแอลกอฮอล์ วางแผนการเดินทาง
3.ล้างมือเป็นประจํา
4.ใช้มาตรการเว้นระยะห่าง
5.ใช้ขนส่งสาธารณะเฉพาะจําเป็น
6.ซ้อนมอเตอไซค์แบบหันข้าง
7.พกถุงผ้าติดตัวเสมอ
8.แยกภาชนะและของใช้ส่วนตัว
9.เมื่อกลับถึงบ้านให้อาบน้ําทันที
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐประชาธิปไตยประชาชนเกาหลีเข้าเยี่ยมคารวะพลเอก ฉัตรชัย สาริกัลยะ รองนายกรัฐมนตรี เนื่องในโอกาสเข้ารับหน้าที่
วันศุกร์ที่ 8 กุมภาพันธ์ 2562
เอกอัครราชทูตสาธารณรัฐประชาธิปไตยประชาชนเกาหลีเข้าเยี่ยมคารวะพลเอก ฉัตรชัย สาริกัลยะ รองนายกรัฐมนตรี เนื่องในโอกาสเข้ารับหน้าที่
เอกอัครราชทูตสาธารณรัฐประชาธิปไตยประชาชนเกาหลีเข้าเยี่ยมคารวะพลเอก ฉัตรชัย สาริกัลยะ รองนายกรัฐมนตรี เนื่องในโอกาสเข้ารับหน้าที่
วันนี้ (8 กุมภาพันธ์ 2562) เวลา 15.00 น. นายคิม เช พง (H.E. Mr. Kim Je Bong) เอกอัครราชทูตสาธารณรัฐประชาธิปไตยประชาชนเกาหลีประจําประเทศไทย เข้าเยี่ยมคารวะพลเอก ฉัตรชัย สาริกัลยะ รองนายกรัฐมนตรี เนื่องในโอกาสเข้ารับหน้าที่ ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีกล่าวแสดงความยินดีที่เอกอัครราชทูตฯ ได้ดํารงตําแหน่งเอกอัครราชทูตที่ไทยเป็นประเทศแรก การพบปะกันในวันนี้จะช่วยเสริมสร้างความสัมพันธ์ระหว่างกัน ด้านเอกอัครราชทูตฯ รู้สึกเป็นเกียรติที่ได้ดํารงตําแหน่งเอกอัครราชทูตประจําไทย และชื่นชมประเทศไทยว่ามีความสวยงามและอาหารรสชาติดี สําหรับความสัมพันธ์ของทั้งสองฝ่าย ไทยและสาธารณรัฐประชาธิปไตยประชาชนเกาหลีมีความสัมพันธ์มามากกว่า 40 ปี และไทยยังได้มอบความช่วยเหลือด้านมนุษยธรรมแก่สาธารณรัฐประชาธิปไตยประชาชนเกาหลีมาอย่างต่อเนื่อง นอกจากนี้ ไทยยังดํารงตําแหน่งประธานอาเซียนในปีนี้ สาธารณรัฐประชาธิปไตยประชาชนเกาหลียืนยันที่จะเดินหน้าสานต่อความสัมพันธ์ทวิภาคีกับไทยและอาเซียน ภายใต้กรอบความร่วมมือที่มีอยู่ต่อไป
โอกาสนี้ ทั้งสองฝ่ายได้หารือถึงพัฒนาการบนคาบสมุทรเกาหลี โดยเอกอัครราชทูตฯ กล่าวว่า ผู้นําของสาธารณรัฐประชาธิปไตยประชาชนเกาหลีมุ่งเน้นที่จะสร้างบรรยากาศของความร่วมมือให้เกิดขึ้นบนคาบสมุทรเกาหลี จึงทําให้สถานการณ์บนคาบสมุทรเกาหลีในปัจจุบันมีความตึงเครียดลดลง ซึ่งรองนายกรัฐมนตรีกล่าวชื่นชมผู้นําสาธารณรัฐประชาธิปไตยประชาชนเกาหลี เกาหลีใต้ และสหรัฐฯ ที่แก้ไขปัญหาอย่างสันติและเป็นประโยชน์ต่อทุกฝ่าย และความสําเร็จของการประชุมสุดยอดผู้นําเกาหลี และการประชุมสุดยอดระหว่างผู้นําสหรัฐฯ กับผู้นําสาธารณรัฐประชาธิปไตยประชาชนเกาหลีสะท้อนให้เห็นถึงความมุ่งมั่นของทุกฝ่ายที่ต้องการให้เกิดสันติสุขและความมั่นคงบนคาบสมุทรเกาหลี ไทยยินดีสนับสนุนความร่วมมือดังกล่าวเป็นอย่างยิ่งเพื่อให้เกิดเสถียรภาพในภูมิภาค
รัฐบาลไทย-ข่าวทำเนียบรัฐบาล-New normal ในร้านเกมและร้านอินเทอร์เน็ตเป็นอย่างไร ??
วันจันทร์ที่ 10 สิงหาคม 2563
New normal ในร้านเกมและร้านอินเทอร์เน็ตเป็นอย่างไร ??
มีวิธีการอย่างไรบ้างนะ
รัฐบาลไทย-ข่าวทำเนียบรัฐบาล-FACE SHIELD 1,000 ชิ้นล๊อตแรก พร้อมแล้ว!!! [กระทรวงการอุดมศึกษา วิทยาศาสตร์ วิจัย และนวัตกรรม]
วันอังคารที่ 12 พฤษภาคม 2563
FACE SHIELD 1,000 ชิ้นล๊อตแรก พร้อมแล้ว!!! [กระทรวงการอุดมศึกษา วิทยาศาสตร์ วิจัย และนวัตกรรม]
FACE SHIELD 1,000 ชิ้นล๊อตแรก พร้อมแล้ว!!!
กระทรวงการอุดมศึกษา วิทยาศาสตร์ วิจัย และนวัตกรรม โดยสํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือ จิสด้า ได้ออกแบบและพัฒนาอุปกรณ์สําหรับใช้ในการผลิต Face Shield ด้วย 3D Printing ภายใต้ "โครงการพัฒนาอุปกรณ์ป้องกันภัยโควิด-19 (COVID2019) เพื่อสนับสนุนสถานพยาบาล" และได้ผลิตเป็น Face Shield ที่สมบูรณ์แบบเรียบร้อยแล้ว โดยล๊อตแรกมีจํานวน 1,000 ชิ้น เพื่อส่งมอบให้แก่คณะแพทยศาสตร์ มหาวิทยาลัยบูรพา ในการกระจายต่อโรงพยาบาลต่าง ๆ ในจังหวัดชลบุรี ซึ่งถือเป็นพื้นที่เสี่ยงน่าจับตามองเป็นพิเศษ และหน่วยงาน สถานพยาบาลในพื้นที่อื่นๆ เพื่อร่วมกันป้องกันและลดอัตราการแพร่เชื้อโควิด-19 (COVID-19) ทั้งนี้ Face Shield ที่จิสด้าออกแบบและพัฒนานั้น ถือว่ามีโครงสร้างที่มีความแข็งแรง ทนต่อการใช้งาน และมีความเหมาะสมกับสรีระของคนเอเชีย โดยเป้าหมายการผลิตทั้งหมดอยู่ที่ 34,000 ชิ้น และจะทําการทะยอยส่งมอบให้กับโรงพยาบาลทั่วประเทศต่อไป หากหน่วยงานใดที่ต้องการอุปกรณ์ Face Shield เพื่อใช้ในการปฏิบัติงานและป้องกันไวรัส โควิด-19 (COVID-19) สามารถติดต่อได้ที่เบอร์081-9207683และ086-4090678เพื่อจะได้รวบรวมอุปกรณ์ และส่งมอบให้ในโอกาสต่อไป
ข้อมูลข่าวโดย : สํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือ จิสด้า
เผยแพร่ข่าว : นางสาวพรนภา สวัสดี
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์0 2333 3700ต่อ 3728 - 3732 โทรสาร0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-นรม. และ มท.1 เยี่ยมชมการดำเนินงานของศูนย์แพทย์แผนไทยพนา จ.อำนาจเจริญ
วันจันทร์ที่ 23 กรกฎาคม 2561
นรม. และ มท.1 เยี่ยมชมการดําเนินงานของศูนย์แพทย์แผนไทยพนา จ.อํานาจเจริญ
นรม. และ มท.1 เยี่ยมชมการดําเนินงานของศูนย์แพทย์แผนไทยพนา จ.อํานาจเจริญ
วันนี้ (23 ก.ค. 2561) เวลา 11.40 น. พลเอก ประยุทธ์ จันทร์โอชา นายกรัฐมนตรี พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และคณะรัฐมนตรี เยี่ยมชมการดําเนินงานของศูนย์แพทย์แผนไทยพนา อําเภอพนา จังหวัดอํานาจเจริญ โอกาสนี้ นายฉัตรชัย พรหมเลิศ ปลัดกระทรวงมหาดไทย อธิบดี และผู้เกี่ยวข้องร่วมเยี่ยมชมด้วย โดยมีหัวหน้าส่วนราชการ และประชาชนในพื้นที่ ร่วมให้การต้อนรับ
ศูนย์แพทย์แผนไทยพนา เป็นศูนย์บริการแพทย์แผนไทยในลักษณะของการแพทย์ทางเลือก (Alternative Medicine) ดูแลผู้ป่วยในชุมชนร่วมกับทีมหมอครอบครัว โดยผลิตยาจากสมุนไพรเพื่อสนับสนุนโรงพยาบาลชุมชนและสถานีอนามัยในจังหวัดอํานาจเจริญและจังหวัดใกล้เคียง อีกทั้งจําหน่ายให้กับประชาชนผู้สนใจทั่วไป และยังเป็นแหล่งฝึกอบรมด้านแพทย์แผนไทยอีกด้วย
จากนั้น นายกรัฐมนตรี พร้อมด้วยรัฐมนตรีว่าการกระทรวงมหาดไทย และคณะ รับฟังบรรยายเรื่องโครงการเมืองสมุนไพรอํานาจเจริญ ชมการดําเนินการการสร้างเครือข่ายผู้เพาะปลูกสมุนไพรในชุมชน การผลิตผลิตภัณฑ์จากสมุนไพร หมอพื้นบ้าน (ภูมิปัญญาพื้นบ้าน) และการส่งเสริมการใช้สมุนไพรในการดูแลรักษาสุขภาพของประชาชน และชมการสาธิตการนวดแผนไทย และการดําเนินงานของคลีนิคบริการศูนย์แพทย์แผนไทยพนา
รัฐบาลไทย-ข่าวทำเนียบรัฐบาล-ไทยชื่นชมการเป็นประธานอาเซียนของสปป.ลาว พร้อมสนับสนุนและร่วมมือในทุกด้านเพื่อความผาสุขของประชาชนสองฝ่าย
วันเสาร์ที่ 22 ตุลาคม 2559
ไทยชื่นชมการเป็นประธานอาเซียนของสปป.ลาว พร้อมสนับสนุนและร่วมมือในทุกด้านเพื่อความผาสุขของประชาชนสองฝ่าย
ไทยชื่นชมการเป็นประธานอาเซียนของสปป.ลาว พร้อมสนับสนุนและร่วมมือในทุกด้านเพื่อความผาสุขของประชาชนสองฝ่าย
วันนี้ (6 กันยายน 2559) เวลา 10.00 น. พลเอก ประยุทธ์ จันทร์โอชา นายกรัฐมนตรี พบหารือทวิภาคีกับ นายทองลุน สีสุลิด นายกรัฐมนตรี ณ สํานักงานนายกรัฐมนตรีสาธารณรัฐประชาธิปไตยประชาชนลาว
การหารือครั้งนี้เป็นการพบกันครั้งที่ 2 หลังจากที่นายกรัฐมนตรี สปป.ลาวได้เดินทางเยือนไทยอย่างเป็นทางการ เพื่อแนะนําตัวในโอกาสรับตําแหน่งใหม่ เมื่อวันที่ 5 – 6 กรกฎาคม 2559
ภายหลังการหารือ พลตรี วีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรี กล่าวชื่นชม สปป.ลาว ในการทําหน้าที่ประธานอาเซียนในปีนี้ และเชื่อมั่นว่า การประชุมสุดยอดอาเซียนครั้งที่ 28 และ 29 จะสําเร็จลุล่วงเป็นอย่างดีภายใต้การเป็นประธานอาเซียนของ สปป.ลาว ซึ่งไทยพร้อมที่จะสนับสนุน สปป.ลาว ในทุกด้านทั้งในกรอบทวิภาคีและพหุภาคี รวมถึง การรวมผลักดันการนําวิสัยทัศน์อาเซียนมาสู่การปฏิบัติตามหัวข้อการประชุมอาเซียนปีนี้ คือ “Turning Vision into Reality for a Dynamic ASEAN Community” ซึ่งในโอกาสนี้ นายกรัฐมนตรีลาว กล่าวว่า ไทยเป็นมิตรประเทศที่ใกล้ชิด พร้อมตอบรับคําเชิญการเข้าร่วมการประชุมสุดยอด Asia Cooperation Dialogue (ACD) ระหว่างวันที่ 9 – 10 ตุลาคม 2559 ที่กรุงเทพฯด้วย
ระหว่างการหารือ ผู้นําทั้งสอง ได้ติดตามประเด็นที่ได้มีการหารือในการเยือนไทยอย่างเป็นทางการของนายกรัฐมนตรี สปป.ลาว ไม่ว่าจะเป็น การเชื่อมโยงด้านการท่องเที่ยวข้ามแดนไทย – ลาว
ประเด็นการพัฒนาโครงสร้างพื้นฐานเชื่อมโยงไทย – ลาว ฝ่ายไทยกําลังพิจารณาข้อเสนอของฝ่ายลาว ไม่ว่าจะเป็น การก่อสร้างสะพานมิตรภาพ แห่งที่ 5 (บึงกาฬ – บอลิคําไซ) แห่งที่ 6 (อุบลราชธานี – สาละวัน) และแห่งที่ 7 (เลย – เวียงจันทน์) โดยไทยจะพิจารณาพัฒนาความเชื่อมโยงในบริเวณพื้นที่ที่สองฝ่ายได้ประโยชน์ร่วมกัน
ด้านการค้าและการลงทุน ทั้งสองฝ่าย ขอให้หน่วยงานที่เกี่ยวข้องของสองประเทศเร่งติดตามประเด็นที่นายกรัฐมนตรีสองฝ่ายเคยได้หารือกันไว้ อาทิ การส่งเสริมการค้าชายแดน การส่งเสริมการลงทุน ป็นต้น
ด้านพลังงาน ไทยสนับสนุนนโยบาย “แบตเตอรี่แห่งเอเชีย” โดยนายกรัฐมนตรีลาวกล่าวขอบคุณที่ไทยสนับสนุนลาว โดย ขยายกรอบการรับซื้อไฟฟ้าจาก สปป.ลาวจาก 7,000 เป็น 9,000 เมกะวัตต์ และทั้งสองฝ่ายยินดีที่ภายหลังการหารือจะมีการลงนามในบันทึกความเข้าใจความร่วมมือด้านพลังงานไฟฟ้าระหว่างรัฐบาลไทยกับรัฐบาล สปป.ลาว ระหว่างรัฐมนตรีว่าการกระทรวงพลังงานทั้งสองฝ่าย
ในตอนท้าย นายกรัฐมนตรีกล่าวเน้นว่า พร้อมจะสานต่อความร่วมมือกับ สปป.ลาว เพื่อความผาสุขของประชาชนทั้งสองฝ่าย
รัฐบาลไทย-ข่าวทำเนียบรัฐบาล-รมต.นร.สุวพันธุ์ฯ เป็นประธานการประชุมคณะกรรมการศึกษาแนวทางการแก้ไขปัญหาของราษฎรกลุ่มคนเลี้ยงช้าง ครั้งที่ 1/2561
วันพฤหัสบดีที่ 12 กรกฎาคม 2561
รมต.นร.สุวพันธุ์ฯ เป็นประธานการประชุมคณะกรรมการศึกษาแนวทางการแก้ไขปัญหาของราษฎรกลุ่มคนเลี้ยงช้าง ครั้งที่ 1/2561
รมต.นร.สุวพันธุ์ฯ เป็นประธานการประชุมฯ โดยที่ประชุมมีมติเห็นชอบในหลักการยุทธศาสตร์แผนแม่บทการอนุรักษ์ช้างแห่งชาติ (พ.ศ. 2561-2580) เพื่อนําไปสู่การส่งเสริมและยกระดับความสําคัญของช้างอย่างเป็นระบบและยั่งยืน
วันนี้ (12 กรกฎาคม 2561) เวลา 09.30 น. ณ ห้องประชุม 108 อรรถไกวัลวที ชั้น 1 อาคารสํานักงานปลัดสํานักนายกรัฐมนตรี ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานการประชุมคณะกรรมการศึกษาแนวทางการแก้ไขปัญหาของราษฎรกลุ่มคนเลี้ยงช้าง ครั้งที่ 1/2561 สรุปสาระสําคัญ ดังนี้
ที่ประชุมได้พิจารณาและมีมติเห็นชอบในหลักการยุทธศาสตร์แผนแม่บทการอนุรักษ์ช้าง (พ.ศ. 2561-2580) ประกอบด้วย ยุทธศาสตร์ที่ 1 การกํากับนโยบาย กฎหมาย ทิศทางและกองทุนเพื่อการอนุรักษ์ช้างไทย ยุทธศาสตร์ที่ 2 ด้านสังคมและวัฒนธรรมเกี่ยวกับชุมชนและส่งเสริมอาชีพ ฟื้นฟูวัฒนธรรมและองค์ความรู้ด้านคชศาสตร์ ยุทธศาสตร์ที่ 3 การคุ้มครองและการบริหารจัดการช้างป่า และยุทธศาสตร์ที่ 4 สวัสดิภาพช้างไทย รวมถึงการใช้ประโยชน์จากช้างและสุขภาพช้าง ทั้งนี้ เพื่อใช้เป็นแนวทางในการกําหนดทิศทางแก้ไขปัญหาช้างและราษฎรผู้เลี้ยงช้าง พร้อมยกระดับความสําคัญในทุกเรื่องที่เกี่ยวข้อง รวมทั้งจัดองค์ความรู้และสืบสานวัฒนธรรมประเพณีที่เกี่ยวกับช้าง ตลอดจนส่งเสริมอาชีพและธุรกิจเกี่ยวกับช้าง ซึ่งจะนําไปสู่การอนุรักษ์ช้างอย่างยั่งยืน รวมทั้งมีการบริหารจัดการช้างป่าและถิ่นที่อยู่อาศัยให้เกิดประโยชน์สูงสุด โดยมีกลไกในการคุ้มครองดูแลการบริหารจัดการช้างบ้านและช้างป่าที่สอดคล้องกับการอนุรักษ์ช้างอย่างยั่งยืน ทั้งนี้ ที่ประชุมได้มอบหมายให้ฝ่ายเลขานุการฯ นํารายละเอียดที่เกี่ยวกับข้อเสนอแนะและความคิดเห็นของที่ประชุมไปเพิ่มเติมในยุทธศาสตร์ดังกล่าวให้ครบถ้วนสมบูรณ์และนําเสนอที่ประชุมคราวหน้าต่อไป
..................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-"ทิศทางการพัฒนาเครือข่ายการท่องเที่ยวโดยชุมชนของไทย จะขับเคลื่อนอย่างไรไปสู่ความยั่งยืน"
วันอังคารที่ 17 กันยายน 2562
"ทิศทางการพัฒนาเครือข่ายการท่องเที่ยวโดยชุมชนของไทย จะขับเคลื่อนอย่างไรไปสู่ความยั่งยืน"
การพัฒนาชุมชนให้ทําท่องเที่ยวสามารถสร้างรายได้และกระจายรายได้ให้แก่ชุมชนได้จริง ซึ่งตอบโจทย์การพัฒนาประเทศของรัฐบาลไทย ที่มุ่งเป้าหมายพัฒนาเศรษฐกิจฐานราก ลดความเหลื่อมล้ําทางสังคม
วันที่ 9 กันยายน​ 2562 นาย​พิพัฒน์​ รัช​กิจ​ประการ​ รัฐมนตรี​ว่าการ​กระทรวงการ​ท่องเที่ยว​และ​กีฬา​ เป็น​ประธาน​เปิดการสัมมนา​"ทิศทางการพัฒนาเครือข่ายการท่องเที่ยวโดยชุมชนของไทย จะขับเคลื่อนอย่างไรไปสู่ความยั่งยืน" โดยมี นายทวีพงษ์ วิชัยดิษฐ ผู้อํานวยการองค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์การมหาชน) หรือ อพท. พร้อมด้วยนายสมศักดิ์​ อินทชัย ประธาน​ชมรม​เครือข่าย​ส่งเสริมการ​ท่องเที่ยว​โดยชุมชนในพื้นที่พิเศษ และแขกผู้มีเกียรติ​ร่วมในงาน ณ ห้องแกรนด์​ฮอล์​ 1 โรงแรม​รามาการ์​เด้น
โดยที่ประชุมได้เสนอ 4 ประเด็นที่เป็นแนวทางหนุนเสริมการพัฒนาการท่องเที่ยวโดยชุมชนของประเทศไทยต่อรัฐมนตรีว่าการกระทรวงการท่องเที่ยวและกีฬา ได้แก่
ประเด็นที่ 1 จัดให้มีหน่วยงานหลักดําเนินการด้านการท่องเที่ยวโดยชุมชนตั้งแต่ต้นน้ําถึงปลายน้ํา เน้นนโยบายของภาครัฐเพื่อการส่งเสริมการพัฒนาการท่องเที่ยวโดยชุมชน ออกกฎหมายที่เอื้อต่อการส่งเสริมการพัฒนาการท่องเที่ยวโดยชุมชนอย่างชัดเจน
ประเด็นที่ 2 ขอให้เครือข่ายการท่องเที่ยวโดยชุมชนทั่วทุกภูมิภาคได้เป็นตัวแทนภาคประชาชนเข้าไปมีส่วนในเวทีคณะกรรมการที่เกี่ยวข้องกับการท่องเที่ยวทั้งในระดับจังหวัด ระดับเขตพัฒนาการท่องเที่ยว และระดับประเทศ เพื่อร่วมคิด ร่วมวางแผนให้การท่องเที่ยวของประเทศไทยเกิดประโยชน์กับภาคประชาชนซึ่งเป็นพื้นฐานไปสู่การท่องเที่ยวอย่างยั่งยืน
ประเด็นที่ 3 สนับสนุนการขับเคลื่อนการตลาดการท่องเที่ยวโดยชุมชน ตั้งแต่การทําการตลาดออนไลน์ การสร้างแรงจูงใจให้ภาคเอกชนนําเสนอกิจกรรมการท่องเที่ยวโดยชุมชน
ประเด็นที่ 4 พัฒนาหลักสูตรกลางเพื่อสร้างความรู้ความเข้าใจด้านการท่องเที่ยวโดยชุมชนให้ตรงกัน และขยายผลการสร้างบุคลากรด้านการท่องเที่ยวโดยชุมชนได้อย่างเป็นระบบมากขึ้น พร้อมทั้งจัดตั้งกองทุนการท่องเที่ยวโดยชุมชน เพื่อใช้ในการพึ่งพาตนเองในระยะยาว
รัฐมนตรีว่าการกระทรวงการท่องเที่ยวและกีฬา เปิดเผยว่า จะนําข้อเสนอที่ได้รับฟังจากชมรมเครือข่ายส่งเสริมการท่องเที่ยวโดยชุมชนในพื้นที่พิเศษ หรือ ชคพ. ในฐานะตัวแทนเครือข่ายผู้นําการท่องเที่ยวโดยชุมชนระดับประเทศยื่นเสนอต่อคณะอนุกรรมการการท่องเที่ยวโดยชุมชนและคณะกรรมการนโยบายการท่องเที่ยวแห่งชาติ (ท.ท.ช.)   เพื่อผลักดันสู่ระดับนโยบายและนํามาสู่การปฏิบัติอย่างเป็นรูปธรรม  ต่อไป เพราะช่วง 20 ปีที่ผ่านมา การพัฒนาชุมชนให้ทําท่องเที่ยวสามารถสร้างรายได้และกระจายรายได้ให้แก่ชุมชนได้จริง ซึ่งตอบโจทย์การพัฒนาประเทศของรัฐบาลไทย ที่มุ่งเป้าหมายพัฒนาเศรษฐกิจฐานราก ลดความเหลื่อมล้ําทางสังคม และการพัฒนาชุมชน เพื่อการท่องเที่ยวนี้ อพท. นับเป็นองค์กรที่มีบทบาทสําคัญในการนําองค์ความรู้เรื่องการท่องเที่ยวโดยชุมชนอย่างยั่งยืนมาถ่ายทอดให้ชุมชนและนําไปปรับใช้
รัฐบาลไทย-ข่าวทำเนียบรัฐบาล-รอง นรม. พล.ร.อ.ณรงค์ฯ เป็นประธานการประชุมคณะกรรมการสุขภาพแห่งชาติ (คสช.) ครั้งที่ 5/2560
วันศุกร์ที่ 15 กันยายน 2560
รอง นรม. พล.ร.อ.ณรงค์ฯ เป็นประธานการประชุมคณะกรรมการสุขภาพแห่งชาติ (คสช.) ครั้งที่ 5/2560
รอง นรม. พล.ร.อ.ณรงค์ เป็นประธานการประชุมคณะกรรมการสุขภาพแห่งชาติ พร้อมเผยว่าที่ประชุมเห็นชอบ (ร่าง) แนวทางและวิธีการในการติดตามและประเมินผลการดําเนินงานเขตสุขภาพเพื่อประชาชน
วันนี้ (15 กันยายน 2560) เวลา 09.30 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการสุขภาพแห่งชาติ (คสช.) ครั้งที่ 5/2560 ซึ่งสรุปสาระสําคัญ ดังนี้
ที่ประชุมรับทราบข้อเสนอแนวทางการพิจารณาประกอบการส่งเสริมการลงทุนในระบบบริการสาธารณสุขเพื่อการใช้ทรัพยากรอย่างคุ้มค่า และลดผลกระทบที่อาจเกิดขึ้นต่อระบบสุขภาพของประเทศจากนั้นที่ประชุมรับทราบความคืบหน้าการขับเคลื่อนมติสมัชชาสุขภาพแห่งชาติ ครั้งที่ 3 ประเด็นการควบคุมกลยุทธ์การตลาดอาหารสําหรับทารกและเด็กเล็ก พร้อมมีข้อเสนอแนะต่อหน่วยงานที่เกี่ยวข้องในประเด็นการกํากับและบังคับใช้กฎหมาย ในเรื่องการส่งเสริมการให้นมแม่ในสังคมไทย รวมถึงการหารือกับภาคส่วนต่าง ๆ ที่เกี่ยวข้องในประเด็นการขยายสิทธิการลาคลอดเป็น 180 วัน ต่อจากนั้นที่ประชุมรับทราบความคืบหน้าการขับเคลื่อนมติสมัชชาสุขภาพแห่งชาติ ครั้งที่ 8 ประเด็นวิกฤติการณ์เชื้อแบคทีเรียดื้อยาและการจัดการแก้ปัญหาแบบบูรณาการ
ทั้งนี้ ที่ประชุมรับทราบผลการสรรหาคณะกรรมการสุขภาพแห่งชาติตามมาตรา 13 (6) ผู้แทนองค์กรปกครองส่วนท้องถิ่นแทนตําแหน่งที่ว่างลง ได้แก่ นายกิตติศักดิ์ คณาสวัสดิ์ นายกเทศมนตรีเมืองมหาสารคาม และให้ออกประกาศรายนามคณะกรรมการสุขภาพแห่งชาติคนใหม่ ในประกาศคณะกรรมการสุขภาพแห่งชาติต่อไป
พร้อมกันนี้ ที่ประชุมได้พิจารณาและมีมติเห็นชอบ (ร่าง) แนวทางและวิธีการในการติดตามและประเมินผลการดําเนินงานเขตสุขภาพเพื่อประชาชน โดยมอบฝ่ายเลขานุการฯ นําข้อเสนอแนะของคณะกรรมการฯ ไปพิจารณาประกอบเพื่อดําเนินการในส่วนที่เกี่ยวข้องต่อไป
**************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลอนุมัติตั้งนิคมอุตสาหกรรม เขตพัฒนาเศรษฐกิจพิเศษสระแก้ว
วันศุกร์ที่ 31 มีนาคม 2560
รัฐบาลอนุมัติตั้งนิคมอุตสาหกรรม เขตพัฒนาเศรษฐกิจพิเศษสระแก้ว
รัฐบาลพัฒนาเขตเศรษฐกิจพิเศษชายแดนแห่งแรกที่ จ.สระแก้ว เพื่อยกระดับคุณภาพชีวิตของประชาชนในพื้นที่ และแก้ไขปัญหาแรงงานต่างด้าวลักลอบเข้ามาทํางานในพื้นที่ตอนใน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าพัฒนาเขตเศรษฐกิจพิเศษชายแดนแห่งแรกที่ จ.สระแก้ว เพื่อยกระดับคุณภาพชีวิตของประชาชนในพื้นที่ และแก้ไขปัญหาแรงงานต่างด้าวลักลอบเข้ามาทํางานในพื้นที่ตอนในด้วยการจัดตั้งนิคมอุตสาหกรรมที่จะส่งเสริมกลุ่มอุตสาหกรรมเป้าหมาย เช่น อุตสาหกรรมแปรรูปสินค้าเกษตร บรรจุภัณฑ์และเครื่องใช้พลาสติก เครื่องใช้ไฟฟ้าและชิ้นส่วนอิเล็กทรอนิกส์ โดยจะเชื่อมโยงกับโครงการพัฒนาระเบียงเศรษฐกิจภาคตะวันออก (อีอีซี) ตั้งเป้าให้เกิดธุรกิจต่อเนื่องในพื้นที่โดยรอบ เช่น ธุรกิจก่อสร้าง ร้านค้า ศูนย์การค้า หอพักและบ้านเช่า รวมทั้งยังมีการพัฒนาสาธารณูปโภคพื้นฐานเพื่อรองรับการขยายตัวของอุตสาหกรรม ช่วยทําให้ประชาชนมีความเป็นอยู่ที่ดีขึ้นและมีทางเลือกในการประกอบอาชีพเพิ่มมากขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 4 เมษายน 2563 [กระทรวงสาธารณสุข]
วันเสาร์ที่ 4 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 4 เมษายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 4 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19)
ประจําวันที่ 4 เมษายน 2563
1. สถานการณ์ทั่วโลกใน 203 ประเทศ 2 เขตบริหารพิเศษ 2 เรือสําราญ ข้อมูลตั้งแต่ 5 มกราคม – 4 เมษายน 2563 (07.00 น.) พบผู้ป่วยยืนยันติดเชื้อจํานวน 1,097,810 ราย เสียชีวิต 59,140 ราย ส่วนประเทศจีนพบผู้ป่วย 81,620 ราย เสียชีวิต 3,322 ราย สหรัฐอเมริกาพบผู้ป่วย 276,965 ราย เสียชีวิต 7,391 ราย อิตาลีพบผู้ป่วย 119,827 ราย เสียชีวิต 14,681 ราย
2. สถานการณ์ในประเทศไทย (3 เม.ย.63 เวลา 16.00 น.) ผู้ป่วยกลับบ้านได้ 31 ราย ผู้ป่วยรายใหม่เพิ่ม 89 ราย นับเป็นลําดับที่ 1,979- 2,067 จําแนกเป็นกลุ่มดังนี้
กลุ่มที่ 1 ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน 33 ราย มีรายละเอียด ดังนี้
1.1   สนามมวย 2 ราย
1.2   สถานบันเทิง 2 ราย
1.3   สัมผัสกับผู้ป่วยที่มีรายงานมาแล้ว 29 ราย
กลุ่มที่ 2 ผู้ป่วยรายใหม่ จํานวน 48 ราย มีรายละเอียด ดังนี้
2.1   คนไทยเดินทางกลับจากต่างประเทศ/ชาวต่างชาติ รวม 21 ราย (เป็นคนไทย 18 ราย /ต่างชาติ 3 ราย)
2.2   สัมผัสผู้เดินทางจากต่างประเทศ 7 ราย
2.3   ไปสถานที่ชุมชน 5 ราย
2.4   อาชีพเสี่ยง 12 ราย
2.5   บุคลากรทางการแพทย์ 3 ราย (สะสม 35 ราย)
กลุ่มที่ 3 ได้รับผล lab ยืนยันพบเชื้อ อยู่ระหว่างรอประวัติและสอบสวนโรค 8 ราย
วันนี้ ได้รับรายงานผู้ป่วยเสียชีวิตเพิ่ม 1 ราย เป็นชายไทย อายุ 72 ปี มีประวัติโรคประจําตัวเป็นเบาหวาน ความดันโลหิตสูง ไขมันในเลือดสูงเข้ารับการรักษาที่สถาบันโรคทรวงอกเสียชีวิตวันที่ 3 เมษายน 2563
(เป็นผู้เสียชีวิตรายที่ 20)
โดยสรุปวันนี้ มีผู้ป่วยกลับบ้านแล้ว 612 ราย ยังรักษาในโรงพยาบาล 1,435 ราย เสียชีวิตรวม 20 ราย รวมมีผู้ป่วยสะสม 2,067 ราย
รัฐบาลไทย-ข่าวทำเนียบรัฐบาล-รมว.ดิจิทัลฯ ลงพื้นที่ตรวจเยี่ยมการดำเนินงานสถานีเคเบิลใต้น้ำ “ชลี 5” จ.ชุมพร
วันจันทร์ที่ 20 สิงหาคม 2561
รมว.ดิจิทัลฯ ลงพื้นที่ตรวจเยี่ยมการดําเนินงานสถานีเคเบิลใต้น้ํา “ชลี 5” จ.ชุมพร
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) นําคณะผู้บริหารกระทรวงฯ ลงพื้นที่ตรวจเยี่ยมสถานีเคเบิลใต้น้ํา “ชลี 5” จังหวัดชุมพร ของบริษัท กสท โทรคมนาคม จํากัด (มหาชน) รัฐวิสาหกิจในสังกัดกระทรวงฯ โดยปัจจุบันสถานีเคเบิลใต้น้ํา ชลี 5 ใช้เป็นสถานีจุดขึ้นบกของโครงข่ายใยแก้วนําแสง ใต้น้ําในประเทศ ซึ่งเป็นโครงข่ายหลักเชื่อมต่อระหว่างสถานีเคเบิลใต้น้ํา ชลี 1 จ.เพชรบุรี สถานีเคเบิลใต้น้ํา ชลี 2 จ.สงขลา สถานีเคเบิลใต้น้ํา ชลี 3 จ.ชลบุรี และสถานีสื่อสารโทรคมเกาะสมุย จังหวัดสุราษฎร์ธานี นอกจากนั้นยังใช้เป็นที่ตั้งของอุปกรณ์โทรคมนาคมเชื่อมต่อระหว่างโครงข่ายใยแก้วนําแสงบนบกและโครงข่ายใยแก้วนําแสงใต้น้ําด้วย เพื่อเพิ่มประสิทธิภาพโครงข่ายอินเทอร์เน็ตระหว่างประเทศสู่การเป็นศูนย์กลางการแลกเปลี่ยนข้อมูลดิจิทัลของภูมิภาค (ASEAN Digital Hub) ซึ่งจะมีการเพิ่มประสิทธิภาพโครงข่ายใยแก้วนําแสงทั้งบนบกและใต้น้ําของสถานีเคเบิลใต้น้ํา ชลี 5 ให้เพิ่มมากขึ้นจาก 200 Gbps เป็นกว่า 800 Gbps เพื่อเป็นการยกระดับโครงสร้างพื้นฐานของประเทศไทยให้มีโครงข่ายเชื่อมต่อระหว่างประเทศ ที่มีความจุเพียงพอรองรับความต้องการของประเทศไทยและของประเทศเพื่อนบ้าน รวมทั้งทําให้การเชื่อมต่ออินเทอร์เน็ตต่างประเทศของไทย สามารถแข่งขันได้กับประเทศเพื่อนบ้าน และทําให้ค่าบริการอินเทอร์เน็ตสําหรับประชาชนถูกลง อีกทั้งยังเป็นการส่งเสริมการเข้ามาลงทุนของผู้ประกอบกิจการให้บริการด้านเนื้อหา (Content Provider) ซึ่งจะส่งผลให้ประเทศไทยเป็นศูนย์กลางการแลกเปลี่ยนข้อมูลอินเทอร์เน็ต หรือศูนย์กลางการแลกเปลี่ยนข้อมูลดิจิทัลของภูมิภาคอาเซียน (ASEAN Digital Hub) ในอนาคตอันใกล้ เมื่อวันที่ 20 สิงหาคม 2561 ณ สถานีเคเบิลใต้น้ํา ชลี 5 อําเภอเมือง จังหวัดชุมพร
**********************